Winston Peters
Winston Peters (Whangarei in urbe die 11 Aprilis 1945 natus) est politicus Novae Zelandiae.

Patre e tribu Ngāti Wai Maoriensi orto sed maternis proavis Scotis, Winston Peters in urbe nativa educatus est. Iuvenis in Australia laboravit. Alumnus est universitatis Aucopolitanae. A die 24 Maii 1979 parlamento Novozelandensi legatus est fere hodie usque, annis 1981-1984 et 2008-2011 exceptis. Fuit minister a rebus Maori a die 2 Novembris 1990 ad 1 Octobris 1991. Factionem Novae Zelandiae imprimis anno 1993 condidit etiamque hodie ducit. Bis minister a rebus externis meruit, a die 19 Octobris 2005 ad 29 Augusti 2008, prima ministra Helena Clark, rursusque ab 26 Octobris 2017, prima ministra Hyacintha Ardern.

Bibliographia 
 "New Zealand election stalemate leaves maverick populist Winston Peters as kingmaker" in South China Morning Post (23 Septembris 2017)

Nexus externi 

 Pagina apud Facebook

Nati 1945
Politici Novae Zelandiae
Homines vivi
Alumni Universitatis Aucopolitanae
Maoriani